Eljegyezte barátnőjét Justin Bieber
Mintha nem is ugyanaz az ember lenne. A változástól le fog esni az álla.
Nagy döntésre szánta el magát Justin Bieber, és szombaton este megkérte barátnője, Hailey Baldwin kezét – írja a TMZ.

A 24 éves énekes szemtanúk szerint a Bahamákon, egy étteremben tette fel a kérdést szerelmének, Stephen Baldwin modellként is ismert lányának, aki igent mondott. A lánykérés előtt állítólag Bieber biztonsági őre mindenkit megkért, hogy tegyék el a telefonjukat, mert fontos dolog fog történni.

Nem sokkal a történtek után Justin Bieber édesapja is reagált az eseményre, Instagram-oldalán egy fotót osztott meg fiáról, azt írva, nagyon büszke rá, továbbá kíváncsian várja, mit hoz a jövő.

Bieber és Baldwin egyébként először 2014-ben alkottak egy párt, 2016-ban is kavartak, de közben az énekes többször visszatért Selena Gomezhez, Hailey-t pedig Shawn Mendesszel hozták hírbe. A pár egy hónapja talált újra egymásra, és úgy tűnik, hamarosan férj és feleség lesznek.

(Kiemelt kép: Shareif Ziyadat / Getty)
justin bieber